laion/Wikipedia-Exotic huggingface dataset:
ארמון הלטראנו

ארמון הלטראנו (באיטלקית: Palazzo del Laterano) הוא ארמון שראשיתו באימפריה הרומית. בהמשך שימש הארמון את האפיפיורים. הארמון שוכן ברובע לטראנו, סמוך לבזיליקת יוחנן הקדוש בלטראנו - הקתדרלה של רומא. הארמון הוענק לאפיפיור בראשית המאה הרביעית על ידי הקיסר הרומי קונסטנטינוס, ושימש משכנם של האפיפיורים במשך כ-1,000 שנים. לאחר שרפה שפרצה בו במאה ה-10 שיחזר האפיפיור סרגיוס השלישי את המבנה, ובהמשך הרחיב האפיפיור אינוקנטיוס השלישי את המבנה ושיפץ אותו. בתקופה זו היה הארמון בשיאו ודנטה מתאר אותו כפסגת ההישגים האנושית. בין הארמון לבזיליקה עמד בעבר פסלו של מרקוס אורליוס הרכוב על סוס. פסל זה לא הושמד בשל הטעות בזיהויו - חשבו שמדובר בקיסר הנוצרי קונסטנטינוס. הפסל מוצג כיום במוזיאונים הקפיטולינים. בארמון היה מצוי אולם ה-"Aula Concilii" שהיה מורכב מ-11 אפסיסים (אולמות המקורים בקשתות) - אולם ששימש את ועידות הלטראנו (אנ') במהלך ההיסטוריה. עם מעבר האפיפיורים מרומא לאביניון ירד הארמון מגדולתו. שתי שריפות שפרצו בארמון בשנים 1307 ו-1361 גרמו לארמון נזקים בלתי הפיכים, והכסף המועט שנשלח מאביניון לא הספיק לשיקום הבניין. עם שובו של האפיפיור לרומא התגורר האפיפיור בסנטה מריה אין טרסטוורה, ולאחר מכן בבזיליקת סנטה מריה מג'ורה ולבסוף עבר לקריית הוותיקן. האפיפיור סיקסטוס החמישי הרס את שרידי הארמון ובנה במקום את הארמון הנוכחי (הקטן בהרבה מהארמון המקורי). כיום ניתן לראות את שרידי אולם ה"טריקליניום" ששימש את האפיפיור לאו השלישי כאולם הסעודות הרשמי ואת הפסיפסים שנותרו מאולם זה. מדיה וקבצים בנושא ארמון הלטראנו בוויקישיתוף מפה של הארמון ותחריטים שלו
המגזין עם נגה ניר נאמן

המגזין עם נגה ניר נאמן היא תוכנית חדשות ואקטואליה שבועית, שמנחה נגה ניר נאמן בערוץ רשת 13. התוכנית יצאה לאור ב-14 באוגוסט 2020 והיא משודרת כל יום שישי בשעה 17:05, לפני "אלמוג בשישי" . נגה ניר נאמן היא עיתונאית ישראלית, כתבת לענייני צרכנות בחדשות 13, ומגישה את מהדורת החדשות המרכזית של ערוץ 13. לפני שהחלה להגיש בתוכנית המגזין, היא הייתה מגישה את התוכנית "לפני החדשות", לסירוגין. ב-25 באוקטובר 2020, החליקה ניר נאמן בבית מלון במהלך צילומי כתבה נפגעה בגבה ופונתה למרכז רפואי קפלן. בעקבות המקרה, היא נעדרה מהמסך לכמה שבועות, ואותה החליפה דנה גוטר בהנחיית התוכנית. המגזין עם נגה ניר נאמן, באתר חדשות 13, 22 באוקטובר 2021 לוח השידורים של ערוץ 13, באתר חדשות 13, 3 בינואר 2018 כתבת ומגישת חדשות 13 נפצעה, באתר ישראל היום
קפטן וולקונוגוב ברח

קפטן וולקונוגוב ברח (ברוסית: Капитан Волконогов бежал) הוא סרט עלילתי בבימויהם של נטשה מרקולובה ואלכסיי צ'ופוב, בהפקה משותפת של רוסיה, אסטוניה וצרפת. הקרנת הבכורה התקיימה בספטמבר 2021 בפסטיבל הסרטים ה-78 של ונציה. עלית הסרט מתרחשת בעיר לנינגרד שבברית המועצות בשנת 1938. קפטן פיודור וולקונוגוב משרת בנ.ק.ו.ד., המשטרה החשאית הסובייטית. הוא ביחסים טובים עם מפקדו, עמיתיו מכבדים אותו. אבל יום אחד חייו משתנים באופן דרמטי — הוא מוכרז כפושע. וולקוגונוב מצליח להימלט לפני שנעצר. בן לילה הוא הופך למנודה שמבוקש על ידי עמיתים לשעבר ברחבי העיר. בלילה מופיע לוולקונוגוב שליח מהעולם האחר ומזהירו שאחרי המוות יגיע לגיהנום, אבל יש לו הזדמנות לשנות את גורלו ולעלות לגן עדן אם יחזור בתשובה, ואם לפחות אחד מקורבנותיו יסלח לו... יורה בוריסוב - קפטן וולקונוגוב טימופיי טריבונצב - רב-סרן גולובניה אלכסנדר יאצנקו - רב-סרן גווזדב ויקטוריה טולסטוגנובה - אלמנתו של שטיינר נטליה קודריאשובה - יליזרובה ולדימיר יפיפאנצב - קולונל ז'יחארב ניקיטה קוקושקין - "מאלק" ורטניקוב אנסטסיה אוקולובה - רייצ'קה דמיטרי פודנוזוב - פרופסור יליזרוב יורי קוזנצוב - איגנטי אלכסייביץ' איגור סבוצ'קין - הדוד מישה מקסים סטויאנוב - הפועל לפנדין פולינה ויטורגן - לפינה ויטליה קורנינקו - נערה אלכסנדר שיין - השכן של נינה נטליה וולקובה - נינה נטליה איוחווידובה - לורה פטרובנה ניקולאי שרייבר - ווזדוויז'נסקי מיכאיל חוראנוב - קברן אשקר ניגמציאנוב - סמל זברב זויה קאידנובסקאיה - ספרנית הסרט קיבל תמיכה ממשרד התרבות של הפדרציה הרוסית, קרן Kinoprime לפיתוח צילום עכשווי, הקרן האירופית Eurimages לתמיכה ביצירה משותפת של קולנוע, משרד התרבות האסטוני וקרן הקולנוע האסטונית. חברת הסרטים "מקום הכוח" ו־LOOKFILM (רוסיה), Homeless Bob Production (אסטוניה) ו־Kinovista (צרפת) היו אחראיות על ההפקה. המפיקים הם ולרי פיודורוביץ', יבגני ניקישוב, אלכסנדר פלוטניקוב, מפיקים שותפים: קטרין קיסה, צ'ארלס-אוורארד צ'כוב ונדז'דה זאיונצ'קובסקיה. הקרנת הבכורה של הסרט התקיימה בספטמבר 2021 בפסטיבל ונציה ה-78. הסרט זכה בפרס הראשי - אריה הזהב. הסרט זכה בפרס חביב הקהל בפסטיבל הפתוח ה-32 של קינוטאבר (2021), כמו גם בקטגוריית הסרט העלילתי הטוב ביותר בפסטיבל הסרטים הבינלאומי XXX בפילדלפיה. הסרט קיבל את פרס חד קרן המוזהב לשנת 2021 במועמדויות לסרט הטוב ביותר, לתסריט הטוב ביותר ולשחקן הטוב ביותר (יורי בוריסוב). בדצמבר 2021, הסרט הוכרז כמועמד לפרס נשר הזהב הרוסי. "קפטן וולקונוגוב ברח", במסד הנתונים הקולנועיים IMDb (באנגלית) "קפטן וולקונוגוב ברח", במסד הנתונים הקולנועיים KinoPoisk (ברוסית) Российский фильм «Капитан Волконогов бежал» претендует на «Золотого льва» В Венеции фильм «Капитан Волконогов бежал» вошел в основной конкурс Венецианский кинофестиваль объявил программу "32 Кинотавр: «Море волнуется раз» и два – побеждает в конкурсе". www.proficinema.ru (ברוסית). נבדק ב-2021-12-29. "«Капитан Волконогов бежал» победил на фестивале в Филадельфии". kulturomania.ru (ברוסית). נבדק ב-2021-12-29. "В Лондоне объявлены лауреаты премии «Золотой Единорог» 2021 года". www.kinometro.ru (באנגלית). נבדק ב-2021-12-29.
Tony Bennett Sings 10 Rodgers & Hart Songs

Tony Bennett Sings 10 Rodgers & Hart Songs (בעברית: טוני בנט שר עשרה שירים של רוג'רס והארט) הוא אלבום האולפן ה-37 של זמר הג'אז האמריקאי טוני בנט. את האלבום הוציאה לאור בשנת 1976 חברת התקליטים אימפרוב רקורדס. מידע על האלבום Tony Bennett Sings 10 Rodgers & Hart Songs באתר MusicBrainz מידע על האלבום Tony Bennett Sings 10 Rodgers & Hart Songs באתר AllMusic האלבום Tony Bennett Sings 10 Rodgers & Hart Songs באתר Discogs Tony Bennett - Tony Bennett Sings 10 Rodgers & Hart Songs, Allmusic Tony Bennett Sings 10 Rodgers & Hart Songs, The Interactive Tony Bennett Discography
Stronger (שיר של קלין בנדיט)

"Stronger" הוא סינגל של הלהקה האלקטרונית האנגלית, קלין בנדיט, בשיתוף אלכס ניואל ושון באס. השיר יצא במקור ב-22 בנובמבר 2014, בשיתוף פעולה עם אולי אלכסנדר, הסולן של יירס אנד יירס. לאחר מכן, השיר הוקלט מחדש ויצא כסינגל ב-19 באפריל 2015. מאוחר יותר, הצמד האלקטרוני האמריקאי, Vindata (אנ'), הוציא גרסת רמיקס לשיר. נכון לדצמבר 2021, השיר הושמע למעלה מ-20 מיליון פעמים בספוטיפיי. הווידאו קליפ, שבוים על ידי ג'ק פטרסון והופק על ידי קתרין קאוול, יצא בערוץ היוטיוב של הלהקה ב-11 במרץ 2015. הווידאו קליפ נעשה בשיתוף פעולה עם מיקרוסופט, ולודק מרקוביץ' וקרול פאצ'יורק. נכון לדצמבר 2021, הווידאו קליפ נצפה למעלה מ-39 מיליון פעמים. מידע על היצירה "Stronger" באתר מיוזיק בריינז מידע על הסינגל "Stronger" באתר מיוזיק בריינז סרטון השיר "Stronger" באתר יוטיוב "Instagram". ארכיון מ-2016-03-24. נבדק ב-2021-12-29. "iTunes - Music - Stronger by Clean Bandit". iTunes. ארכיון מ-2018-06-12. נבדק ב-2021-12-29. "Check Out This New Remix Of Clean Bandit's 'Stronger'". EDM.com. 16 ביולי 2015. אורכב מ-המקור ב-9 באפריל 2017. נבדק ב-3 ביוני 2017. {{cite news}}: (עזרה) Stronger, 2014-06-02, ארכיון מ-2021-04-16, נבדק ב-2021-12-29 "Clean Bandit - Stronger (2015)". IMVDb. ארכיון מ-2018-06-18. נבדק ב-2021-12-29. Clean Bandit & Lumia Music: The YouTube Creator Challenge. YouTube. 2 בדצמבר 2014. ארכיון מ-2021-07-20. נבדק ב-2021-12-29. {{cite AV media}}: (עזרה) Clean Bandit & Lumia Music: Winner Announcement. YouTube. 13 בינואר 2015. ארכיון מ-2021-07-18. נבדק ב-2021-12-29. {{cite AV media}}: (עזרה) News Team (11 במרץ 2015). "Clean Bandit film new video using 50 Microsoft Lumia smartphones". NME.COM. ארכיון מ-2016-03-06. נבדק ב-2021-12-29. {{cite web}}: (עזרה) "Clean Bandit - Stronger [Official Video]". YouTube. ארכיון מ-2021-12-01. נבדק ב-7 ביולי 2015. {{cite web}}: (עזרה)
Tony Bennett Sings More Great Rodgers and Hart

Tony Bennett Sings More Great Rodgers and Hart (בעברית: טוני בנט שר שירים נוספים של רוג'רס והארט) הוא אלבום האולפן ה-38 של זמר הג'אז האמריקאי טוני בנט. את האלבום הוציאה לאור בשנת 1977 חברת התקליטים אימפרוב רקורדס. Tony Bennett Sings More Great Rodgers and Hart, The Interactive Tony Bennett Discography מידע על האלבום Tony Bennett Sings More Great Rodgers and Hart באתר MusicBrainz האלבום Tony Bennett Sings More Great Rodgers and Hart באתר Discogs
חופשי (שיר של מרגלית צנעני)

"חופשי" הוא שיר שהוקלט על ידי הזמרת הישראלית מרגלית צנעני. הוא יצא לאור בדצמבר 1996, כסינגל מתוך אלבום האולפן התשיעי של הזמרת, חופשי (1997). השיר נכתב והולחן על ידי רחל שפירא והופק על ידי ירוסלב יעקובוביץ'. "חופשי" הופץ כסינגל רשמי מתוך חופשי, על מנת לעזור בקידום המסחרי שלו. הוא הגיע למקום השמיני במצעד הסינגלים השבועי של תחנת הרדיו רשת ג'. חופשי - מרגלית צנעני, פזמונט Discogs, מרגלית צנעני – חופשי המצעד השבועי של רשת ג' מתאריך 2 בפברואר 1997, פזמונט
השנים הכי יפות (שיר)

"השנים הכי יפות" הוא שיר שהוקלט על ידי הזמרת הישראלית מרגלית צנעני. את השיר הוציאו לאור חברות התקליטים מרגול הפקות וביג בוס רקורדס במאי 2004. הוא נכלל כרצועה וכסינגל הראשון מאלבום האולפן האחד-עשר של הזמרת גלה לי (2005). "השנים הכי יפות" נכתב והולחן על ידי זאב נחמה ותמיר קליסקי, והופק על ידי תמיר צור. השיר הופץ כסינגל רשמי מתוך גלה לי, על מנת לעזור בקידום המסחרי שלו. ב-9 במאי 2004 נכנס השיר למצעד הסינגלים של תחנת הרדיו רשת ג' והגיע למקום התשיעי. ב-23 במאי אותה השנה עלה למקום החמישי – הדירוג הגבוה ביותר אליו הגיע. ב-18 ביולי יצא השיר מהמצעד לאחר עשרה שבועות רצופים. לשיר "השנים הכי יפות" לא הופק וידאו קליפ. אולם ב-13 באפריל 2011 הועלה לעמוד היוטיוב הרדמי של צנעני אודיו של השיר. מרגלית צנעני - השנים הכי יפות, יוטיוב, 13 באפריל 2011 Discogs, מרגלית צנעני – גלה לי המצעד השבועי של רשת ג' מתאריך 9 במאי 2004, פזמונט המצעד השבועי של רשת ג' מתאריך 23 במאי 2004, פזמונט המצעד השבועי של רשת ג' מתאריך 18 ביולי 2004, פמונט
אין לי כוח למשחקים

"אין לי כוח למשחקים" הוא שיר שהוקלט על ידי הזמרת הישראלית מרגלית צנעני. את השיר הוציאו לאור חברות התקליטים מרגול הפקות וביג בוס רקורדס, ביוני 2004. הוא נכלל כרצועה השלישית מאלבום האולפן האחד-עשר של הזמרת גלה לי (2005). "אין לי כוח למשחקים" נכתב והולחן על ידי אסף לביא צנעני, והופק על ידי תמיר צור. השיר הופץ כסינגל רשמי מתוך גלה לי (2005), על מנת לעזור בקידום המסחרי שלו. ב-27 ביוני 2004 נכנס השיר למצעד הסינגלים של תחנת הרדיו רשת ג' והגיע למקום השמיני. ב-18 ביולי אותה השנה עלה למקום השני – הדירוג הגבוה ביותר אליו הגיע. ב-19 בספטמבר יצא השיר מהמצעד לאחר אחד עשר שבועות רצופים. בנוסף, "אין לי כוח למשחקים" הגיע למקום ה-32 במצעד העברי של תחנת הרדיו של שנת ה'תשס"ד. לשיר "אין לי כוח למשחקים" הופק וידאו קליפ רשמי. אולם הוא פורסם בעמוד היוטיוב הרשמי של צנעני רק ב-20 ביוני 2011. מרגלית צנעני - אין לי כוח למשחקים, יוטיוב, 20 ביוני 2011 Discogs, מרגלית צנעני – גלה לי המצעד השבועי של רשת ג' מתאריך 27 ביוני 2004, פזמונט המצעד השבועי של רשת ג' מתאריך 18 ביולי 2004, פזמונט המצעד השבועי של רשת ג' מתאריך 19 בספטמבר 2004, פמונט המצעד השנתי תשס"ד (2004), פזמונט
מנואל לנסיני

מנואל לנסיני (באנגלית: Manuel Lanzini; נולד ב-15 בפברואר 1993) הוא כדורגלן ארנטינאי המשחק בעמדת הקשר בוריבר פלייט. לאנסיני מחזיק בשיא של כובש השער המהיר ביותר שהובקע בדרבי הסופר קלאסיקו, כשהבקיע רק 43 שניות מפתיחת המשחק. רמון מדוני, אשר גילה שחקנים כמו חואן רומן ריקלמה, קרלוס טבס ועוד, רצה להחתים את לנסיני בבוקה ג'וניורס. לנסיני דחה את ההצעה, ואמר כי הוא מתכוון לשחק רק עבור המועדון אותו הוא אוהד, ריבר פלייט. בסופו דבר, בשנת 2002, הוא הוחתם בריבר פלייט. את הופעת הבכורה במדי הקבוצה הבוגרת ערך ב-8 באוגוסט 2010, נגד טיגרה במשחק הראשון של פרטורה וקלאוסורה. הופעתו של לנסיני הפכה אותו לאחד השחקנים הצעירים ביותר שהופיעו לראשונה בליגה הראשונה בריבר פלייט, בגיל 17, 5 חודשים ו-24 ימים, מבוגר רק מדניאל "קקו" ויז'לבה, אדולפו פדרנרה ושחקן ברצלונה וריאל מדריד לשעבר, חבייר סביולה. ב-19 ביולי 2011, ריבר פלייט הסכימה להשאיל את לנסיני לפלומיננסה תמורת עמלה של 400,000 דולר. לנסיני ערך את הופעת הבכורה שלו בברזילאירו בניצחון 3–0 מול פיגיירנסה. לאחר מכן הוא גם הבקיע את שערו הרשמי הראשון במשחק ה-20 של הקבוצה בטורניר, בניצחון 2–1 נגד סאו פאולו. הוא חזר לריבר ב-30 ביוני 2012. ב-6 באוגוסט 2014, לעבר לנסיני לאל ג'זירה מליגת העל של איחוד האמירויות הערביות בחוזה לארבע שנים. זה הפך אותו לשחקן הזר הצעיר ביותר ששיחק בליגה, בגיל 21 בלבד. ב-22 ביולי 2015, הושאל לנסיני לווטסהאם יונייטד מהפרמייר ליג עם אופציה לרכישה. הוא ערך את הופעת הבכורה שלו ב-6 באוגוסט בסיבוב המוקדמות השלישי של הליגה האירופית נגד אסטרה ג'יורג'יו לאסטרה ג'ורג'יו וכבש כבר בדקה השלישית בהפסד 2–1. הופעת הבכורה שלו בליגה הגיעה ב-15 באוגוסט בהפסד 1–2 ללסטר סיטי. ב-29 באוגוסט הוא כבש את שער הליגה הראשון שלו לאחר שלוש דקות בלבד נגד ליברפול בניצחון 3–0, הניצחון הראשון שלהם באנפילד מאז 1963. במרץ 2016, ווסטהאם אישרה כי יממשו את האופציה להחתים את לנסיני בחוזה קבוע, החל מ-1 ביולי 2016. ב-2 באוגוסט 2023 חזר לנסיני לאחר תשע שנים לקבוצת נעוריו ריבר פלייט. במאי 2017 נקראה זומן לנסיני לראשונה לסגל נבחרת ארגנטינה עבור משחקי הידידות הקרובים נגד ברזיל וסינגפור. הוא ערך את הופעת הבכורה הבינלאומית שלו נגד ברזיל ב-9 ביוני אותה השנה. ב-23 במרץ 2018 הוא שיחק במשחק הידידות נגד איטליה באצטדיון אתיחאד במנצ'סטר וכבש את שערו הבינלאומי הראשון כאשר ארגנטינה רשמה ניצחון 0–2. פלומיננסה אליפות ברזיל: 2012 ריבר פלייט אליפות ארגנטינה (1): פינאל 2014 קופה קמפאונאטו (1): 2013/14 טרופאו דה קמפאונס (1): 2023 הסופר קאפ הארגנטינאי (1): 2023 ווסטהאם קונפרנס ליג: 2022/2023 מדיה וקבצים בנושא מנואל לנסיני בוויקישיתוף מנואל לנסיני, ברשת החברתית פייסבוק מנואל לנסיני, ברשת החברתית אקס (טוויטר) מנואל לנסיני, ברשת החברתית אינסטגרם מנואל לנסיני, באתר Transfermarkt מנואל לנסיני, באתר Soccerway מנואל לנסיני, באתר BDFutbol מנואל לנסיני, באתר WorldFootball.net מנואל לנסיני, באתר National Football Teams מנואל לנסיני, באתר FootballDatabase.eu Clarín.com, Lanzini marcó el gol más rápido en la historia del Superclásico, Clarín, ‏2013-05-05 (בספרדית) Lanzini fue cedido a préstamo al Fluminense - River Plate - La Pagina Millonaria - Sitio 100% No Oficial, web.archive.org, ‏2014-08-17 River Plate. Noticias de River Plate | Olé | Diario Deportivo, www.ole.com.ar "West Ham sign midfielder Lanzini". BBC Sport (באנגלית בריטית). נבדק ב-2021-12-29. Hammers complete Lanzini deal | West Ham United, www.whufc.com (באנגלית)
הגלריה הלאומית האיטלקית לאמנות עתיקה

הגלריה הלאומית האיטלקית לאמנות עתיקה (באיטלקית: Galleria Nazionale d'Arte Antica) היא גלריה לאמנות המצויה ברומא שבאיטליה. הגלריה ממוקמת בשני ארמונות - ארמון ברבריני וארמון קורסיני. ארמון ברבריני הוקם עבור האפיפיור אורבנוס השמיני על ידי האדריכל האיטלקי קרל מדרנו במקום בו עמדה קודם לכן וילה ספורצה. ארמון קורסיני, שהיה ידוע בעבר בשם ארמון ריאריו, הוא ארמון מהמאה ה-15, ששוקם על ידי האדריכל פרדיננדו פוגה במאה ה-18 עבור החשמן נרי מריה קורסיני. בגלריה מוצגים יצירות של האמנים ברניני, קאראווג'ו, ג'ובאני באליונה, הנס הולביין, פרוג'ינו, ניקולא פוסן, ג'וליו רומאנו, רפאל, טייפולו, טינטורטו וטיציאן. מדיה וקבצים בנושא הגלריה הלאומית האיטלקית לאמנות עתיקה בוויקישיתוף אתר האינטרנט הרשמי של הגלריה הלאומית האיטלקית לאמנות עתיקה (באיטלקית) אתר האינטרנט הרשמי של הגלריה הלאומית האיטלקית לאמנות עתיקה (באיטלקית) אתר האינטרנט הרשמי של הגלריה הלאומית האיטלקית לאמנות עתיקה הגלריה הלאומית האיטלקית לאמנות עתיקה, ברשת החברתית אקס (טוויטר) ארמון קורסיני - אתר רשמי (באיטלקית)
אז מה?!

"אז מה?!" הוא שיר שהוקלט על ידי הזמרת הישראלית מרגלית צנעני. את השיר הוציאו לאור חברות התקליטים מרגול הפקות וביג בוס רקורדס באוגוסט 2004. הוא נכלל כרצועה הראשונה מאלבום האולפן ה-11 של הזמרת גלה לי. "אז מה" נכתב, הולחן והופק על ידי אסף לביא צנעני. השיר הופץ כסינגל רשמי מתוך גלה לי, על מנת לעזור בקידום המסחרי שלו. ב-5 בספטמבר 2004 נכנס השיר למצעד הסינגלים של תחנת הרדיו רשת ג' והגיע למקום ה-16. ב-26 בספטמבר אותה השנה עלה למקום התשיעי – הדירוג הגבוה ביותר אליו הגיע. ב-11 בנובמבר יצא השיר מהמצעד לאחר תשעה שבועות רצופים. לשיר "אז מה" הופק וידאו קליפ רשמי. אולם הוא פורסם בעמוד היוטיוב הרשמי של צנעני רק ב-20 בינואר 2011. מרגלית צנעני - אז מה, יוטיוב, 20 בינואר 2011 Discogs, מרגלית צנעני – גלה לי המצעד השבועי של רשת ג' מתאריך 5 בספטמבר 2004, פזמונט המצעד השבועי של רשת ג' מתאריך 26 בספטמבר 2004, פזמונט המצעד השבועי של רשת ג' מתאריך 11 בנובמבר 2004, פמונט
שלולית החורף בשפיר

שלולית החורף בשפיר היא שלולית חורף השוכנת בתחומי המועצה האזורית שפיר, סמוך לקיבוץ עין צורים, בין קריית מלאכי לאשקלון. השלולית שוקמה על ידי גורמים מקומיים ובסיוע קרן קיימת לישראל, וכיום היא מתוחזקת על ידי המועצה האזורית שפיר. אפשר לזהות את המקום לפי עצי אקליפטוס גבוהים הנמצאים מסביב לשלולית. בשיא גודלה השלולית יוצרת אגם יחסית גדול (100X50 מ'), שעומקו הגיע בעבר לכ־2.5 מטרים. שלולית החורף נועדה לשמש מעין שמורת טבע, אתר לימודי לבית הספר היסודי ולחטיבת הביניים שפיר הסמוכים, ומקום בילוי בחיק הטבע לציבור הרחב. אדריכלית הנוף אילנה קליין תכננה את המקום בהתאם לכך. בעבר הבריכה שימשה את חקלאי הכפר הערבי סוואפיר א-שארקיה להשקיית העדרים והגידולים החקלאיים של הכפר. ייתכן שהשם סוואפיר הגיע משמו הקדום של היישוב שפיר, שנזכר במקרא בספר מיכה: ”עברי לכם יושבת שפיר... לא יצאה יושבת צאנן מספד בית האצל יקח מכם עמדתו” (מיכה א' 11). ככל הנראה אנשי הכפר יצרו את הבריכה על ידי יצירת סכר, שאצר מאחוריו מים בחורף. לאחר מלחמת העצמאות חרב הכפר וגם הסכר נעלם. למרות זאת, השלולית העקשנית המשיכה להתמלא בחורף במי גשם והייתה פינת חמד, שנקראה בפי תושבי המקום "האגם". הניקוז הטבעי התבטל לאחר שממזרח לבריכה נבנו אתר קרווילות ותחנת הדלק, והשלולית התייבשה. ב־2006 פנו חברים מקיבוץ עין צורים ומורות לביולוגיה מבית הספר האזורי הסמוך לבריכה למועצה האזורית שפיר בבקשה לשקם את השלולית, והמועצה השיבה בחיוב. בשיתוף פעולה עם קרן קיימת לישראל שהעמידה את התקציב למשימה ועם משרד החקלאות ופיתוח הכפר החל השיקום של השלולית. מי שהוביל את התהליך היה מושקו רום, איש רשות נחל וניקוז שורק-לכיש ותושב מושב שפיר הסמוך. בינואר 2012 השלולית התחברה מחדש לאגן הניקוז שלה. השלולית מקבלת את מימיה מיובל של נחל לכיש. 10 ימים לאחר מכן ירדה כמות משמעותית של גשמים מה שהביא למילוי השלולית. מפלס המים שבה עבר את "הקו האדום העליון" שלה והעודפים זרמו לנחל לכיש הסמוך. בחורף פוקדים את שלולית החורף עופות מים רבים ובהם אגמית, מגלן חום, סופית, אנפה אפורה ולבנית קטנה. עופות אלה מגיעים בשביל השלל רב של החרקים והיצורים הזעירים האחרים שחיים במים. שלולית החורף בשפיר, באתר קרן קיימת לישראל שלולית החורף בשפיר, באתר מועצה אזורית שפיר יעל לרנר, שלוליות נעלמות, באתר ישראל היום, 25 בינואר 2017, בדיקה אחרונה ב־26 בינואר 2022
הרכב העונה בליגה האיטלקית

הרכב העונה בליגה האיטלקית (באיטלקית: Squadra dell’anno AIC) הוא פרס שנתי המוענק לקבוצה של אחד-עשר כדורגלנים מהליגה הבכירה באיטליה, הסרייה א', אשר נחשבים למי שהציגו את הביצועים הטובים ביותר לאורך העונה שחלפה. הפרס מחולק במהלך ערב הגאלה של הכדורגל באיטליה. הפרס הוענק לראשונה לאחר עונת 2010/2011. רשימת הזוכים מורכבת על ידי חברים באיגוד הכדורגלנים האיטלקיים (אנ') (AIC). השחקנים המודגשים זכו גם בפרס כדורגלן השנה בליגה האיטלקית.
זה הכל משמים

"זה הכל משמים" הוא שיר שהוקלט על ידי הזמרת הישראלית מרגלית צנעני. את השיר הוציאו לאור חברות התקליטים מרגול הפקות וביג בוס רקורדס בנובמבר 2004. הוא נכלל כרצועה השנייה מאלבום האולפן האחד-עשר של הזמרת גלה לי (2005). "זה הכל משמים" נכתב והולחן על ידי מייק לוק והופק על ידי אסף לביא צנעני. השיר הופץ כסינגל רשמי מתוך גלה לי, על מנת לעזור בקידום המסחרי שלו. ב-2 בדצמבר 2004 נכנס השיר למצעד הסינגלים של תחנת הרדיו רשת ג' והגיע למקום ה-15. ב-6 בינואר 2005 עלה למקום השמיני – הדירוג הגבוה ביותר אליו הגיע. ב-3 בפברואר יצא השיר מהמצעד לאחר תשעה שבועות רצופים. לשיר "זה הכל משמים" לא הופק וידאו קליפ רשמי. אולם ב-13 באפריל 2011 פורסם בעמוד היוטיוב הרשמי של צנעני אודיו של השיר. מרגלית צנעני - זה הכל משמים, יוטיוב, 20 בינואר 2011 Discogs, מרגלית צנעני – גלה לי המצעד השבועי של רשת ג' מתאריך 2 בדצמבר 2004, פזמונט המצעד השבועי של רשת ג' מתאריך 6 בינואר 2005, פזמונט המצעד השבועי של רשת ג' מתאריך 3 בפברואר 2005, פמונט
מלך שערי אליפות אירופה בכדורגל

ערך זה מפרט את מלך השערים של אליפות אירופה בכדורגל. שחקן מודגש מציין שחקן פעיל. (טורניר המוקף בסוגריים) מציין טורניר בו השחקן שיחק אך לא הבקיע. מלך שערי גביע העולם בכדורגל UEFA.com, EURO top scorers: all time and for every tournament, UEFA.com, ‏2021-07-11 (באנגלית)
Death on Two Legs (Dedicated to...)

"Death on Two Legs (Dedicated to...)" (ידוע בקצרה בתור "Death on Two Legs", בתרגום חופשי: "מוות על שתי רגליים") הוא פזמון של להקת קווין, המשמש כשיר הפותח באלבומם הרביעי, A Night At The Opera. לאחר יציאת אלבומם השלישי, Sheer Heart Attack, אשר יחסית הצליח, קווין נהיו להקה מוכרת, אך הם עדיין לא הרוויחו הרבה ממנו. זה קרה עקב סעיף בחוזה שנתן ללהקה משכורת קבועה, אבל לא את ההכנסות ממכירת אלבומיהם. קווין, שהרגישו בשלב זה כי רימו אותם, הצליחו לצאת מהחוזה עם חברת Trident בעזרתו של ג'ים ביץ'(אנ'). כאות לכעס על מנהל הלהקה הראשון, נורמן שפילד(אנ'), (שבאותה תקופה בדיוק קנה מכונית רולס רויס שנייה) כתב מרקיורי את שיר השנאה המוקדש לו, אשר פותח את האלבום הראשון שקווין הוציאו לאחר שנפרדו ממנו. על אף ששמו לא מוזכר בשיר, שפילד תבע את הלהקה על לשון הרע, התביעה נגמרה בהסדר מחוץ לכותלי בית המשפט. (דבר שהעלה את המודעות בציבור לכך שהשיר נכתב עליו). לימים, האוטוביוגרפיה של שפילד משנת 2013 נקראה "Life on Two Legs: Set The Record Straight". השיר מורכב מפתיחה אינסטרומנטלית של ארפג'יו בפסנתר, וגיטרה חשמלית שאט אט מתגברת עד לעצירה מוחלטת ממנה מתחיל הריף בשיר. הריף מבוסס על ירידה כרומטית בבאס לצד אקורד אחד (Bm) שחוזר על עצמו. את הריף כתב פרדי מרקיורי לפסנתר, ואחר כך חוזר עליו בריאן מיי בגיטרה לאורך השיר. השיר כתוב במבנה של בית פזמון ומכיל סולו גיטרה. לאחר הפזמון האחרון, השיר נגמר בפתאומיות שמדגישה את הניגוד בינו לשיר הבא באלבום "Lazing on a Sunday Afternoon", שמתאפיין בסגנון עליז יותר. קווין נהגו לנגן את השיר בהופעות חיות ביחד עם Killer Queen (ללא עצירה בין השניים, אלא עם מעבר מוזיקלי בין שיר לשיר) כיוון שהפסנתר דומיננטי בשניהם והמילים דומות בסגנונן. לפעמים לפני תחילת השיר, מרקיורי היה מקדיש את השיר ל-"A nasty old man I used to know", בהופעות אחרות, מרקיורי היה משתמש במילים פחות יפות עבורו, אשר מאוחר יותר צונזרו באלבומי ההופעה הרשמיים. מידע על היצירה "Death On Two Legs (Dedicated To...)" באתר מיוזיק בריינז גרסאות נוספות ל"Death On Two Legs (Dedicated To...)" באתר SecondHandSongs Queen-Death on two legs (the making of) - ראיון עם בריאן מיי Death On Two Legs (Live, European Tour / 1979)
יוסף הדנה

הרב יוסף אָדָנֶה (נולד ב-1949) הוא רב ישראלי יליד אתיופיה, בעבר הרב הראשי ליהדות אתיופיה מטעם הרבנות הראשית במדינת ישראל, על-אף שרוב בני בית-ישראל אינם מכירים בו וסמכותו נכפתה עליהם מטעם הרבנות בניגוד לרצונם ובניגוד למסורת עתיקת היומין שלהם. הדנה נולד ב-1949 בכפר אמבובר שבמחוז בגמדר שבאתיופיה כבנו של הליקה כהנת הדנה טקויה. בצעירותו למד בבית הספר של הסוכנות היהודית בכפר הולדתו ואז עבר לבית ספר ממשלתי בעיר גונדר. בגיל 20 נשלח יחד עם ישעיהו בן ברוך ללמוד בבית המדרש לרבנים בטורינו שבאיטליה. ב-1972 עלו השניים לישראל ושנה לאחר מכאן החל ללמוד בישיבת תורה והוראה ביד אליהו אצל הרב אליהו שרים והוסמך לרבנות בשנת 1979. במקביל ללימודיו ולאחריהם פעל להעלאתם של יהודי אתיופיה. נכון ל-2006 מתגורר הרב הדנה בתל אביב ועוסק בנישואין ובבירור יהדות בקרב יוצאי אתיופיה. הרב הדנה סיים את תפקידו בסוף שנת 2017. את מקומו ממלא הרב ראובן וובשת. יוסף הדנה, דף שער בספרייה הלאומית כל הכתבות על הרב יוסף הדנה, באתר ערוץ 7 מידע על יוסף הדנה בקטלוג הספרייה הלאומית טובה צימוקי, הפלאשים ציינו את יום ה"סיגד"; רב העדה: אנו אחרוני הציונים, דבר, 16 בנובמבר 1982 - דברי הרב יוסף הדנה בעת חגיגות הסיגד בשנת 1982 אפרת כוהן, הרב דוד יוסף לרב הדנה: "אתה בשר מבשרנו, חלק מהיהדות החרדית", באתר הדברות, ‏כג סיוון התשע"ו נבחר רב ראשי חדש לעדה האתיופית, אתר אתיופיה הקטנה
פסגת נלסון (אנטארקטיקה)

פסגת נלסון (באנגלית: Nelson Peak) היא פסגה במתלול וושינגטון ברכס נפטון, בהרי פנסקולה, שבארץ המלכה אליזבת, שבאנטארקטיקה. הפסגה ממוקמת במקום שבו הממוקמת בקצה המזרחי של רכס דרורי, ושל רכס בראון במקום בו הם גובלים במתלול וושינגטון. גובהה של הפסגה 1,605 מטרים מעל פני הים, והיא הפסגה ה-1,602 באנטארקטיקה. הפסגה מופתה על ידי הסקר הגאולוגי של ארצות הברית (ה-USGS), בהתבסס על סקרים על הקרקע, ועל תצלומי אוויר שבוצעו על ידי צי ארצות הברית בין השנים 1956–1966. שמה של הפסגה ניתן לה על ידי הוועדה המייעצת לשמות אנטארקטיים (US-ACAN). הפסגה נקראת על שם וויליס ה. נלסון (Willis H. Nelson), שהיה גאולוג במשלחת הקרקעית לחקר רכס נפטון (Neptune Range field party), בעונת המחקר (הקיץ האנטארקטי) בשנים 1963 – 1964. • Small, D., Bentley, M., Evans, D., Hein, A., & Freeman, S. (2021), Ice-free valleys in the Neptune Range of the Pensacola Mountains, Antarctica: Glacial geomorphology, geochronology and potential as palaeoenvironmental archives, Antarctic Science, 33(4), 428-455. doi:10.1017/S0954102021000237 פסגת נלסון באתר הסקר הגאולוגי של ארצות הברית פסגת נלסון באתר הגאזט האנטארקטי המשווה SCAR של ממשלת אוסטרליה פסגת נלסון באתר peakery (לרבות מרחקים לאתרים סמוכים) פסגת נלסון באתר mindat מפת אזור פסגת נלסון ]https://books.google.co.il/books?id=_DIRAAAAYAAJ&pg=PA92&lpg=PA92&dq=%22Nelson+Peak%22+Antarctica&source=bl&ots=sgHiWYeuvb&sig=ACfU3U0kCYHciNS9CEvzoFv9s31QrjTECQ&hl=en&sa=X&ved=2ahUKEwiNyIOd7YL3AhVBSfEDHSAuBMQQ6AF6BAgSEAM#v=onepage&q=%22Nelson%20Peak%22%20Antarctica&f=false גאזט השמות האנטארקטיים הרשמי] של ארצות הברית מידע גאוגרפי והיסטורי באתר הגאזט האנטארקטי המשווה SCAR של ממשלת אוסטרליה מידע גאוגרפי והיסטורי באתר הסקר הגאולוגי של ארצות הברית מידע על גובה הפסגה
Hands Up

האם התכוונתם ל... Hands Up (אלבום של 2PM) Hands Up (שיר של TLC) Hands Up (שיר של צ'רי בולט)